google/wiki40b huggingface dataset:
André-Hercule de Fleury

Bakgrunn

André-Hercule de Fleury var sønn av skatteinnkreveren Jean de Fleury, Seigneur de Dio, og hans hustru Diane de La Treille. I en aldre av seks år kom gutten til Paris, til Collège de Clermont (i dag Lycée Louis-le-Grand) og senere til Collège d'Harcourt (i dag Lycée Saint-Louis) som ble ledet av  jesuittene.

Prest

Deretter ble han presteviet, og ble i 1668 kanoniker i Montpellier. Som dette studerte Fleury ved Sorbonne og tok i 1676 et lisensiat i teologi.
Gjennom kardinal Pierre de Bonzis (1631–1703) innflytelse ble de Fleury i 1683 til almosenier for dronning Maria Theresia av Spania, som var gift med Ludvig XIV. dette embede innehadde han til dronningens død, men fortsatte iden tilsvarende stilling for kongen selve. 
I 1686 gikk de Fleury abeddiet Rivour (nær Troyes) som prebende.

Biskop

Han ble biskop av Fréjus i 1698, en stilling han hadde til 1715, da han søkte seg til hoffet etter sytten år i dette landlige bispedømmet sør i landet. Kort før sin død i 1715 utnevnte Ludvig XIV ham til en som skulle ta seg av hans oldesønn, den kommende Ludvig XV. 
Kongen gjorde Fleury, som da var 73 år, til sin ledende minister i juni 1726, men han bar aldri tittelen førsteminister (premier ministre).

Kardinal

Han ble kreert til kardinal 11. september samme år av pave Benedikt XIII. 
Han ville bringe landets økonomi på fote igjen blant annet ved å føre en konsekvent fredspolitikk med England. I utenrikspolitikken var hans ønske å opprettholde freden, noe han delte med Robert Walpole, og de to gamle fiendene avstod fra krig i løpet av den tiden Fleury virket.
Frankrike ble dratt inn i Den østerrikske arvefølgekrig, blant annet som en følge av brødrene den hensynsløse agitasjonen til brødrene Belle-Isle. Belle-Isle inngikk en allianse med Preussen i 1741 og gikk inn i krigen mot Østerrike. Fleury døde mens arvefølgekrigen pågikk.
Bak sju hav

Mottakelse

Programbladet ga den terningkast 1, mens Aftenposten og VG ga den 3. Dagbladet ga filmen terningkast 4.
Fyrtårnet på Europa Point

Administrasjon

Fyrtårnet på Europa Point  er det eneste fyrtårn utenfor Storbritannia som er operert av Trinity House, et fyrtårnselskap basert i England. Av den grunn ble det også referert til som Trinity-fyrtårnet. Trinity House ble ansvarlig for fyrtårnet på tiden ved vedtaket av en lov i det britiske parlamentet i 1838. I tillegg resulterte loven om handelsskip av 1894 til at Trinity House ble autoriteten for fyrtårn for Gibraltar, General Lighthouse Authority (GLA).
Stedet for fyrtårnet er administrert av Gibraltars regjering, og overvåking av fyrtårnet skjer via en rapporteringsstasjon forbundet ved telefonlinje til Gibraltars havnekontor.
Kort tid etter den andre verdenskrig ble amatørradio innført i Gibraltar, og en egen amatørradiosamfunn, med hovedkvarter på Coaling Island midt i den vestlige enden av Gibraltars havn, operer fra fyrtårn kun en gang i året. Det skjer den tredje helgen i august. Målet da er å plassere fyrtårn på luften ved å benytte kallesignalet ZB2LGT. Nummeret til Amateur Radio Lighthouse Society (ARLHS), er GIB-001.
Dickinson County (Iowa)

Navn

Fylket er oppkalt etter Daniel S. Dickinson, senator fra New York.
Snøhvitfeltet

Historikk

Snøhvitfeltet ble påvist i 1984. Stortinget godkjente utbyggingen i 2002. Godkjenningen var preget av stor politisk debatt. Dette hadde både sammenheng med at LNG-fabrikken drives av et  gasskraftverk med et årlig utslipp på 920 000 tonn CO₂, og med at utbyggingen var det første petroleumsprosjektet på Tromsøflaket. I forbindelse med anleggsarbeidene sommeren 2002 ble en rekke aksjonister fra Natur og Ungdom arrestert etter å ha sperret anleggsarbeidet i ti dager.
Den 21. august 2007 klokken 0210 ble gass direkte fra Snøhvitfeltet sluppet inn i anlegget på Melkøya. Et synlig tegn på at produksjonen av LNG (flytende nedkjølt gass) nå kan starte, er at den store fakkelen er tent. Høyden på gassflammen varierer med trykket på gassen som slippes inn. På det høyeste vil gassflammen kunne strekke seg opp til 100 meter til værs.

Geologi

Gassreservoaret består av sandstein fra juratiden i Hammerfestbassenget. Sanden ble avsatt i
tidligere elveleier.
Veritas Technologies

Veritas Technologies LLC er et internasjonalt dataforvaltningselskap med hovedkvarter i Mountain View, California. Selskapet ble grunnlagt som Tolerant Systems i 1983 og ble senere omdøpt til Veritas Software. Selskapet spesialiserer seg i lagringsstyring, deriblant det første kommersielle journalførende filsystem Veritas File System, Veritas Volume Manager, Veritas Cluster Server, backup-programmet Backup Exec og den populære backup-programvaren NetBackup.  Veritas Record Now var en tidlig programvare for CD-kopiering.
Århundrets nordmann

Århundrets nordmann var en kåring ledet av NRK i 2005. Kåringen var SMS-basert og over 400 000 nordmenn stemte i løpet av året på den personen de mente var «århundrets nordmann». De nominerte måtte ha hatt sin levetid innen tidsrommet 1905 – 2005. Alle nordmenn kunne bli nominert, og det ble til slutt 600 personer på listen. En komité plukket så ut 50 personer, og resten av avstemningen, her igjen SMS-basert folkeavstemning gikk på direktesendt TV på NRK1 17. desember 2005 med Claus Wiese som programleder. Vinneren av stemmegivningen ble Norges tidligere konge Olav 5 som fikk 41 % av stemmene. På andreplass kom Einar Gerhardsen og like etter fikk Erik Bye en tredjeplass. Nedenfor ser du en liste over de 50 etter plassering fra TV-avstemningen.
Dumper

Dumper er et engelsk låneord for en anleggsmaskin som egner seg for å bære masse og materialer, ofte på anleggs– og bygningsområder i ulendt terreng. Dumpere skiller seg ut fra vanlige lastebiler/tippbiler ved blant annet at de utseendemessig ofte ser ut som en halv traktor med en større tipptilhenger montert gjennom et hydraulisk ledd.
Rent fysisk har dumperen større bakkeklaring samt større og bredere dekk. De er i all hovedsak også hydraulisk rammestyrt (med unntak av større versjoner som brukes i gruvedrift) og har et lasteplan med større kapasitet, dog uten muligheter for sidetipp. En lastebil som har tilsvarende lasteplan uten mulighet for sidetipp kalles ofte lastebildumper med dumperplan. Entreprenørbransjen generelt skiller mellom dumpere og lastebildumpere med dette prinsippet.
Kjøretøyene går som oftest på diesel. Den første rammestyrte dumperen ble lansert av Lihnells vagnsfabrik (senere Volvo) i 1966. Denne hadde en modifisert traktor som fremdel og en enakslet tilhenger som bakdel. Den første seksakslede dumperen ble lansert i 1968. Den norske produsenten Moxy produserer flere ulike versjoner av dumpere.
Dumperhenger, blir brukt i kombinasjon med traktor. Man har de siste årene sette en voksende trend av dette blant små- og mellomstore entreprenører samt bønder. Grunnen er en lavere kostnad, og det er i tillegg en mer allsidig løsning i forhold til en dumper.
Dune de Pilat

La Dune de Pilat er den største sanddyna i Europa. Den ligger i La Teste-de-Buch i området ved Arcachonbukta i Frankrike, 60 km fra Bordeaux. Sanddynen er dannet ved at sand fra den lokale stranden tørker ut i sola og blir blåst innover av vind fra havet.
Pilat staves noen ganger Pyla, som er navnet på den nærmeste byen, Pyla-sur-Mer, som ligger i kommunen La Teste-de-Buch i departementet Gironde.

Størrelse

Sanddyna er ca. 60 000 000 m³, og er omkring 500 m bred (fra øst til vest) og 3 km lang (fra nord til sør). Høyden er jevnt stigende fra stranden og når sin høyeste høyde på 107 meter over havet før den skrår bratt ned mot skogkanten.
Folkeavstemningene om New Zealands flagg

Folkeavstemningene om New Zealands flagg var to folkeavstemninger som ble avholdt på New Zealand vedrørende New Zealands flagg i 2015 og 2016.
De to avstemningene skulle avgjøre om New Zealand skal skifte flagg, og i så fall, til hvilket. Den første avstemningen fant sted i perioden 20. november til 11. desember 2015. Spørsmålstillingen  her var: «Dersom New Zealand skal skifte flagg, hvilket flagg vil du foretrekke?» (If the New Zealand flag changes, which flag would you prefer?).
Den andre avstemningen ble gjennomført i perioden 3.–24. mars 2016, og i denne ble velgerne bedt om å velge mellom dagens flagg og det vinnende flagget fra den første avstemningen.
Resultatet ble at det eksisterende flagget ble valgt, reaksjoner på valgprosessen har vært kritisk med lite entusiasme blant velgerne.

Bakgrunn

Det har blitt tatt et politisk initiativ fra kretser som mener at landet bør få et nytt flagg og peker på at landets flagg er altfor likt Australias flagg og dessuten misliker at Union Jack fortsatt er i deres nasjonalflagg. 
En rekke forslag har blitt lansert, blant dem er særlig motivet som viser en sølv bregnegren (silver fern) i svart flaggduk. Bregnegrenen er et nasjonalsymbol som, liksom fargene svart og hvitt, benyttes særlig i sportssammenheng. I lagidretter identifiseres New Zealand av navn som Silver Ferns og All Blacks. Under De olympiske leker i Moskva i 1980 deltok idrettsfolk fra New Zealand under flagget for landets olympiske komite, som består av en svart flaggduk med en sølvbregne og de olympiske ringene. I 2003 startet kampanjen NZ Flag.com Trust som har som mål å endre New Zealands flagg. Kampanjen fremmer et flagg som har en stilisert bregnegren i hvitt mot svart.
Også det såkalte koru-flagget er lansert. Koru er maorisk for en spiralform og er et viktig motiv i maoriske utskjæringer og tatoveringer.
En meningsmåling sommeren 2015 viste at 53 % av befolkningen var mot et skifte av flagg.
Philippe Gutenkauf

Idrettskarriere

Gutenkauf deltok i De europeiske småstatslekene 2019, der Luxembourg kom på andreplass, bak Montenegro.
DragonFly BSD

DragonFly BSD er et fritt og åpent Unix-lignende operativsystem som ble skapt som en fork av FreeBSD 4.8. Matthev Dillion, en utvikler for Amiga på slutten av 1980-tallet og begynnelsen av 1990-tallet og en utvikler av FreeBSD fra 1994 til 2003, begynte å arbeide med DragonFly BSD i juni 2003 og kunngjorde det på en mailingliste 16. juli 2003.
Første versjon ble lansert 12. juli 2004. Siste versjon er 4.6.1 og ble lansert 17. oktober 2016.
V600E

V600E er en mutasjon på BRAF-genet hvor valin (V) er byttet ut med glutamin (E) i kodon 600. Mutasjonen spiller en betydelig rolle i visse diagnoser, inkludert malignt melanom, hårcelleleukemi, papillær tyroid kreft, kolorektal kreft, ikke-småcellet lungekreft, Langerhans-celle histiocytose, og ameloblastom.

Klinisk

Vemurafenib og dabrafenib er godkjent av FDA for behandling av føflekkreft som har mutasjon i V600E.
Friidrett under Asialekene 1986

Friidrett under Asialekene 1986. Friidrett var en av flere sporter under de tiende Asialekene som ble arrangert i Seoul i Sør-Korea i perioden 20. til 5. oktober 1986. Det var totalt 42 øvelser, 26 for menn og 16 for kvinner. Kina ble beste nasjon med sytten gullmedaljer foran Japan med elleve.
Reizo Fukuhara

Japans herrelandslag

Reizo Fukuhara spilte 2 landskamper for Japans herrelandslag.
Norgescupen i langrenn 2014/15

Norgescupen i langrenn 2014/15 gikk over 14 renn, fra 28. november 2014 i Gålå til 28. mars 2015 i Tromsø. 12 av 14 renn teller for hver utøver.
Mads Rask

Mads Rask (født 1987) er en kampsportutøver fra Fredrikstad.
Rask har drevet med judo, kickboksing, jujutsu og karate og har sort belte i de to sistnevnte. Han har kongepokal og mer enn ti NM-titler i kickboksing, samt er to ganger nordisk mester i jujutsu.
Rask vant Norges beste fighter i Thailand i 2012. Han slo Alexander Jacobsen (7 x norgesmester i boksing) i semifinalen. I finalen slo han Joakim Aardalen (9 NM-gull i bryting + 2 ganger nordisk mester)
Oddleif

Etymologi

Mannsnavnet Oddleif er dannet som en nyere form av det norrøne navnet Oddleifr, som er sammensatt av oddr, «odd, spiss, spyd», og leif, «arving, etterkommer».
Kvinnenavnet Oddleif er dannet som en feminin form av Oddleifr.
Ervesund bru

Ervesund bru er en bjelkebro på fylkesvei 1 i Sveio kommune i Hordaland. Den er 30 meter lang og åpnet i 1979.
Jernbane i Benin

Jernbanen i Benin utgjør i alt 578 km enkeltspor med sporvidden 1 000 mm (meterspor). Per 2010 har landet ingen jernbaneforbindelser til sine naboland. Niger har ingen jernbane, mens de andre tilstøtende landene (Nigeria, Togo og Burkina Faso) har jernbanenettverk, men ingen forbindelser har blitt opprettet. I 2006 la India frem et forslag om å forbinde jernbanen i Benin med Nigers og Burkina Fasos jernbanenett. Benin vil være en deltaker i AfricaRail-prosjektet.
Tanzania Breweries Limited

Tanzania Breweries Limited, også bare  TBL er Tanzanias eldste og største bryggeri.

Oversyn

Tanzania Breweries Limited er et Tanzania-basert selskap, i det vesentlige opptatt med å produsere, distributere og selge øl, alkoholfritt øl og alkoholdig fruktdrikke i Tanzania. 
TBLs hovedkvarter ligger i Dar-es-Salaam, Tanzania og driver fire bryggerier i  Dar-es-Salaam, Arusha, Mwanza og Mbeya. TBL er listet på børsen i Dar-es-Salaam med sine andre bryggerier som SABMiller.

1930 - 1959

Tanzania Breweries Limited ble grunnlagt i 1933 som Tanganyika Breweries i Tanganyika (nå del av Tanzania). Tanganyika Breweries ble kjøpt av det Nairobi-baserte Kenya Breweries Limited (KBL) i 1935 og i 1936 ble KBL og Tanganyika Breweries slått sammen og dannet East African Breweries Limited (EABL).

1960 - 1989

I 1964 ble selskapets navn endret fra Tanganyika Breweries Limited til Tanzania Breweries Limited  som følge av den politiske sammenslåing av Tanganyika og Republikken Zanzibar og Pemba til Tanzania.
I 1967 gjorde regjeringen sin første investering ved kjøp av en 45 % aksjepost i bryggeriet. De kjøpte seg opp senere til full kontroll i 1979 som følges av regjeringens nasjonalisering av de store industriene som følge av Arusha-erklæringen.Etter nasjonaliserien i 1967 hadde TBL dårlig ledelse og gikk med store tap.

1990 - 1999

I 1993 gikk den tanzanianske regjering inn i et joint venture med South African Breweries (Nå SABMiller) om å drive TBL. Dette kom etter at SABI hadde investert 22,5 millioner dollar i TBL, dermed fikk SABI en 50% eierandel. SABMiller er lsdets nest største og et av de mest effektive bryggerier i verden. SABMiller fikk rettet opp TBL ekstraordinært hurtig, nesten tredoblet produksjonen på tre år.
Den 9. september 1998 ble TBL oppført på børsen i Dar-es-Salaam, DSE etter en vellykket børsnotering. Dette var den andre siden DSE ble dannet.

2000 - 2009

I 2002 stod Diageo bak EABL i oppkjøp av en 20% aksjepost i TBL etter at (EABL) signerte en lisensavtale med South African Breweries International og sa seg enig i å gi SABI en tilsvarende andel i Kenya Breweries Limited. Avtalen forutsatte at SABI gikk ut av markedet i Kenyan mens EABL gikk ut av markedet i Tanzania ved å overføre det til TBL. Dette partnerskapet ga TBL 98% av markedet i år 2004.

Fra 2010

I 2010 opphørte EABLs avtale med TBL med opsjon til å kjøpe 51% av aksjene i Serengeti Breweries, det nest største bryggeri i Tanzania, og det solgte sin 20% andel i TBL for 71,5 million dollar gjennom et nytt tilbud på børsen i 2011.
Den 14. mars 2013 overtok TBL 60% av aksjekapitalen i det Dar-es-Salaam-baserte Darbrew Limited for 8 816 millioner tanzanianske shilling og fikk kontroll over selskapet.
Pr 31. mars 2013 hadde TBL 74% markedsandel i salg av alkoholhodig drikke i Tanzania og var en viktig eksportør til Nile Breweries Limited i Uganda, Crown Beverage Limited i Kenya og Zambia Breweries Limited i Zambia alle underavdelinger av SABMiller.
Sjøvann

Sjøvann eller havvann er vann i havet. Sjøvannet har høyere saltinnhold enn ferskvann fordi forvitring av fjellene har avsatt mineraler, og spesielt salter gjennom millioner av år. Gjennomsnittlig saltinnhold er 3,5 %. Hvert kg eller hver liter sjøvann har altså omkring 35 g oppløste salter, som hovedsakelig men ikke utelukkende er koksalt: Na⁺ og Cl⁻. 
Sjøvannets gjennomsnittlige tetthet ved overflaten er 1,025 g/ml ved en temperatur av 4°C. Sjøvann er dermed tyngre enn ferskvann som maksimalt har en tetthet av 1,000 g/ml ved 4°C.
Sjøvannets frysepunkt avtar med økende saltholdighet og er omkring -2°C ved 35 g/l. Det rekordkaldeste sjøvannet ble målt til -2,6°C under isbremmen i Antarktis i 2010.

Havstrømmer

Vannet som synker ned, presser bunnvannet opp og ut til sidene. Det vannet som blir presset utover, blir til dypvannsstrømmer. De stedene hvor tungt vann synker ned, kalles brønnsoner. På overflaten skaper en kombinasjon av vind og corioliseffekten overflatestrømmer. Corioliseffekten vrir vannet 90° grader i forhold til vinden. Disse havstrømmene fører med seg varmt vann nordover og sørover, slik at varmen fra ekvator fordeles utover hele jorda. Fra nord- og sørpolen kommer det strømmer med kaldt vann som senker temperaturen ved ekvator.
Faces Down

Faces Down er et musikkalbum med Sondre Lerche, utgitt i 2001. Dette er hans første plate som soloartist.
Jan Mark

Liv

Hun vokste opp i Kent, utdannet seg ved Canterbury College of Art og arbeidet som lærer 1965–1971, før hun fra 1974 var forfatter på fulltid. Hun giftet seg i 1969 med Neil Mark. Paret flyttet til Norfolk, og fikk to barn for de ble skilt. De siste årene bodde hun i Oxford.
15 år gammel kom hun på andreplass i en skrivekonkurranse i avisen Daily Mirror. Hun var Writer in Residence ved Oxford Brookes University 1982–1984. Hun var litteraturkritiker i The Guardian og i The Times Educational.

Bøker

Debutboken Thunder and Lightnings fra 1976 handler om to gutters opplevelse av å bo nær en jagerflybase og om et begynnende vennskap. Boka er inspirert av Marks eget bosted nær RAF-basen Coltishall. Den andre prisvinnende boka (Handles, 1983) er et lavmælt, optimistisk nærbilde av en ung jente som mistrives etter omplassering til landsbygda, men blomstrer opp i møte med et uavhengighetssøkende motorsykkelmiljø. 
Hun beskrives som «one of the supreme stylists of modern children's literature» og som en forfatter med blikk for barns hverdagsliv og relasjoner.
Science fictiontrilogien The Ennead (1978), Divide and Rule (1979) og Aquarius (1982) handler om et kontrollerende og manipulerende framtidssamfunn, og har blitt beskrevet som «metafysiske thrillere».
På norsk finnes debutboka Sommeren med flyene og lettlestboka Snø-labyrinten.
De førti ridderne

De førti ridderne er en tradisjonell norsk merkedag som ble feiret 9. mars til minne om førti romerske soldater som ble drept i Armenia på 300-tallet for sin kristne tro. I katolsk tradisjon er minnedagen 10. mars.
Datoen er avmerket på enkelte versjoner av primstaven med en halv sol. Været denne dagen skulle holde seg i de førti påfølgende dagene.
Soil Festivities

Albumet i korte trekk

Vangelis ga ut dette studioalbumet som sitt første studioalbum som ikke var filmmusikk siden See You Later i 1980. I mellomtiden hadde Vangelis gitt ut album med Jon Anderson og skrevet filmmusikk til flere filmer.
Albumet regnes som den første i en svært løst sammensatt trilogi av album på midten av åttitallet, med Mask og Invisible Connections som de to andre. Albumene er større komposisjoner, og skiller seg dermed ut fra andre album i samme tiår og fra de fleste andre albumene med unntak av Heaven and Hell og Beauborg.
Vangelis skal ha sagt til People at inspirasjonen for albumet var livsprosessene som foregikk på jordens overflate. Soil Festivities er preget av flere bilder av insekter og andre små, virvelløse dyr som rundormer og edderkopper. I januar 1984 uttalte Vangelis at han var mest imponert over musikere «som var i kontakt med naturen. Når du er i enighet med naturen oppnår du, uansett stil, noe imponerende».
Kongen (Rauma)

Turbeskrivelse

Det er flere ruter til topps, og de fleste krever klatring. Normalveien opp fjellets sørvestlige side er ikke brattere enn at den kan bestiges uten tradisjonell fjellklatring. Om en er ukjent med stien opp må en ha med seg kjentfolk. Starten er fra toppen av Trollstigen, langs veien mot Valldal. Etter broen går stien opp langs nordsiden av elva. Følg den et stykke, deretter går stien bratt oppover lia på vestsiden av Bispen og Bispevatnet, hvor den svinger opp til «bandet» mellom Kongen og Bispen. Herfra er det klyving oppover. Under toppen blir terrenget krevende og ganske luftig. Turen til toppen tar mellom 2,5 og 4 timer.
Pagellia

Utseende

Små (ca. 2,5 - 3 millimeter), bredt ovale og hvelvede, blankt svarte bladbiller, antenner og bein brunrødlige.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Filippinene).
Kvalifisering til VM i fotball 2018 (UEFA), gruppe C

Kvalifisering til VM i fotball 2018 (UEFA), gruppe C begynte 4. september 2016 og ender 8. oktober 2017. Vinneren av gruppa går direkte til sluttspillet sammen med de andre 8 gruppevinnerne, mens de 8 beste lagene som blir nummer to i sine grupper kvalifisere seg til å spille play-off mot en annen toer.

Lagene

Aserbajdsjan
 Norge
 Nord-Irland
 San Marino
 Tsjekkia
 Tyskland
Melangyna arctica

Utseende

En middelsstor (8-10 mm), slank, mørk blomsterflue. Hodet er stort og bredt, fasettøynene nakne, antennene mørke og korte. Thorax er blankt svart. Scutellum er gulaktig. Bakkroppen er dypt svart med svarte hår, med tre par små, gule flekker. Beina er svarte med gule knær på for- og mellombeina. Vingene er smale, glassklare med lysgrått vingemerke.

Levevis

Arten finnes på åpne marker i tilknytning til skog. Larvene lever av bladlus. De voksne fluene flyr i juni-september.

Utbredelse

Denne vidt utbredte arten finnes i Nord-Europa og i fjellene i Mellom-Europa, videre østover til Stillehavet i Sibir. I Norge er den utbredt over hele landet over 300 meters høyde.
Langeskogen

Langeskogen er et friområde i Bergen; (bydel: Løvstakken) beliggende i fjellsiden nord på fjellet Løvstakken ved Fjøsanger.
Området blir mye brukt, siden det er utstyrt med turveier. Bergen Bueskyttere har sin treningsbane der. Turveier ut av skogen fører til topps på fjellet og til Fyllingsdalen, eller turveien Løvstien som følger fjellsiden mot nord til Melkeplassen, med muligheter for nedstigninger underveis.
113 dekar i tilknytning til Fjøsanger hovedgård er fra 1986 vernet som naturminne og landskapsvernområde. Her finnes en geologisk forekomst av avsetninger fra siste mellomistid (eem), og en morene avsatt etter nest siste istid  (saale).
Emmit King

Studietid

Våren 1978, etter å ha fullført Hueytown High School, signerte han et idrettsstipend ved Jefferson State (Junior College). I studietiden gjorde han stor suksess på friidrettsbanen. I 1979 løp han 100 meter på 10,0 sekunder, ny nasjonal rekord for studenter. I 1983 representerte han University of Alabama i Tuscaloosa da han vant studentmesterskapet (NCAA) på 100 meter med tiden 10,15.

Karriere

Hans to fremste meritter er fra VM i 1983 i Helsingfors, hvor han tok bronsemedalje på 100 meter, samt gullmedalje på 4 x 100 meter stafett. I tillegg var han to ganger reserve på stafettlagene på 4 x 100 meter som vant gullmedaljer under OL i 1984 og OL i 1988. I et stevne i Tampa, Florida den 17. juni 1988 løp han 100 meter på 10.04, som er hans personlige rekord.
I 1989 ble King valgt inn i Alabama Comminuty College Conferences «Hall of fame».
Mackenzie Foy

Tidlig liv

Foy ble født 10. november 2000 i Los Angeles. Hverken mor eller far, som henholdsvis er hjemmeværende og lastebilsjåfør, hadde kontakter til filmbransjen. Mackenzie startet som reklamemodell for Garnet Hill, Polo Ralph Lauren og Guess i 2004, og begynte sin skuespillerkarriere som 9-åring, i 2009.
Fantasy Premier League

Fantasy Premier League er et virtuelt fantasyspill, og er det offisielle fantasyspillet for Premier League.
I korte trekk går spillet ut på å være manager for et Premier League-lag. Dette utføres ved å sette opp sin egen tropp på 15 spillere for et angitt budsjett. Deretter velger man for hver enkelt Premier League-runde 11 spillere som skal spille. Poengsystemet er bygget på virkeligheten, i praksis betyr det at man får poeng på spillere avhengig av hvordan spillerne gjør det i virkeligheten den aktuelle Premier League-runden.
Spillet er et av de største fotballfantasyspillene i verden, med over 5 800 000 brukere .

Flest poeng